Jennija Fransone

Jennija Fransone (; dzimusi ) ir zviedru brīvā stila cīkstone, Pasaules un Eiropas čempione, 2016. gada vasaras olimpisko spēļu bronzas medaļas ieguvēja.

 Biogrāfija 
Jennija Fransone starptautiskās sacensībās piedalās kopš 2004. gada. Pirmais čempiones tituls — 1. vieta 2006. gada Eiropas junioru čempionātā Sombathejā. Pirmā medaļa pieaugušo sacensībās — bronza 2008. gada Eiropas čempionātā Tamperē.

2008. gada olimpiskajās spēlēs Pekinā Jennija astotdaļfinālā, jau savā pirmajā cīņā, zaudēja ķīnietei Vanai Dzjao un palika 9. vietā.

2012. gada olimpiskajās spēlēs Londonā viņa kvalifikācijas cīņā pārspēja ASV cīkstoni Ali Bērnardu, taču ceturtdaļfinālā cieta zaudējumu pret bulgārieti Stanku Zlatevu. Viņa ieguva tiesības piedalīties gandarījuma cīņās, taču jau pirmajā cīņā bija spiesta atzīt Vasilisas Marzaļukas pārākumu. Pusotru mēnesi vēlāk Jennija Fransone piedalījās pasaules čempionātā un, finālā uzvarot Kazahstānas cīkstoni Guzelu Manjurovu, kļuva par pasaules čempioni.

2016. gadā, savās jau trešajās olimpiskajās spēlēs Riodežaneiro Jennija Fransone izcīnīja bronzas medaļu. Nākamajos gados viņa sekmīgi startēja Eiropas čempionātos - 2018. gadā izcīnot zelta, 2019. gadā — bronzas medaļu.

 Atsauces 

 Ārējās saites 

Kategorija:1987. gadā dzimušie
Kategorija:Zviedrijas cīkstoņi
Kategorija:2008. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:2016. gada vasaras olimpisko spēļu dalībnieki
Kategorija:Pasaules čempiones brīvajā cīņā
Kategorija:Vermlandes lēnē dzimušie
Kategorija:Olimpiskie bronzas medaļnieki cīņas sportā
Kategorija:Zviedrijas olimpiskie bronzas medaļnieki